[{"text_idx": "#000000", "text": "Puise ku\u0308laselts loodi 2000. aastal 19 asutajaliikmega. Esimene ku\u0308laseltsi juhatuse esimees oli Enn Milvek. Ku\u0308laseltsi poolt korraldavate traditsiooniliste u\u0308rituste hulka on la\u0308bi aegade kuulunud \u201cPuise pa\u0308ev\u201d, mille ka\u0308igus muuhulgas matkatakse talust tallu; Muinastulede o\u0308o\u0308, kui po\u0303levate ku\u0308u\u0308nalde merele saatmisega tuletatakse meelde neid, kes Puisest on merre ja\u0308a\u0308nud; jo\u0303ulu ning aastavahetuse ta\u0308histamine."}, {"text_idx": "#000001", "text": "2001.aastal avati ku\u0308la alguses piirikivi, kus paikneb ka Herald Eelma poolt joonistatud Puise ku\u0308la kaart. Herald ja tema poeg Pa\u0308rtel on u\u0308htlasi kujundanud ko\u0303ik sa\u0308rgid, kruusid, taldrikud ning raamatud Puisest."}, {"text_idx": "#000002", "text": "Lisaks traditsioonide hoidmisele ja va\u0308a\u0308rtustamisele ning ku\u0308la kultuuri- ja seltsielu edendamisele oli ku\u0308laseltsi loomine vajalik ka lisarahastuse hankimiseks ku\u0308la taristu parendamiseks. Projektipo\u0303hise rahastusega on rajatud na\u0308iteks parkimisplats ujumiskohta, korda on tehtud endine va\u0308ravaputka Puise ninal, kuhu hiljem asutati ku\u0308la avalik raamatukogu, renoveeritud on sadam, korrastatud puisniite ja rannakarjamaid."}, {"text_idx": "#000003", "text": "Matk talust tallu, esiplaanil Ott Liivlaid"}, {"text_idx": "#000004", "text": "Puise ku\u0308la esimene ku\u0308lavanem valiti 2000. aastal, kelleks sai Ott Liivlaid Soobasauna talust. Ott taasvaliti ku\u0308lavanemaks 2019.aastal. Puise ku\u0308lavanema ja ku\u0308laseltsi ja\u0308rjepideva kirjavahetuse tulemusel saadi Puisesse mustkattega tee, millega lo\u0303ppes ku\u0308las tolmusammaste ajastu."}, {"text_idx": "#000005", "text": "2005.aastal sai Puise ku\u0308la kauni ku\u0308la tiitli."}, {"text_idx": "#000006", "text": "Ku\u0308laseltsi eestvo\u0303ttel on Puisest avaldatud kaks raamatut Puise \u201cO\u0303uest o\u0303ue\u201d ilmus 2007. aastal ning \u201cPuise lood\u201d ilmus 2016. aastal."}, {"text_idx": "#000007", "text": "2019.aastal koosneb selts 64 liikmest. Seltsi peamiseks eesma\u0308rgiks on traditsioonide ja\u0308tkamine ning ku\u0308laelu arendamine."}]